દક્ષિણ ભારતના લોકોનું હેલ્ધી સ્વાસ્થ્યનું રહસ્ય છે આ દહીભાત, તમે પણ અપનાવો આ પ્રાદેશિક વાનગી...
Home Gujarati Articles દક્ષિણ ભારતના લોકોનું હેલ્ધી સ્વાસ્થ્યનું રહસ્ય છે આ દહીભાત, તમે પણ અપનાવો...
દક્ષિણ ભારતના લોકોનું હેલ્ધી સ્વાસ્થ્યનું રહસ્ય છે આ દહીભાત, તમે પણ અપનાવો આ પ્રાદેશિક વાનગી…
દહીં-ભાત
ગરમી ના દિવસો માં રોજ રોટલી શાક ક્યાં ભાવે છે ! પણ આ ઉનાળા માં જો હેલ્ધી ,પૌષ્ટિક અને સ્વાદિષ્ટ પાછા એકદમ ઠંડા દહીંભાત મળી જાય તો પૂછવું જ શુ.
વૈજ્ઞાનિકો એ સાબિત કર્યું છે કે મિક્સ કરેલા દહીં ભાત ખાવાથી શરીર માં ઠંડક થવાની સાથે વિટામિન B12 પણ મળે છે. આજે એ જ મસ્ત મજાના દહીં ભાત આપણે એકદમ interesting બનાવીએ.
3 વાડકા રાંધેલો ભાત,
2 વાડકા તાજું મોળું દહીં,
1/2 વાડકો દૂધ,
3 ચમચી કોથમીર , બારીક સમારેલી ,
1 નાનું ગાજર , ખમણેલું,
1/2 ચમચી તેલ ,
1/6 ચમચી રાઈ,
1/6 ચમચી જીરું
1/6 ચમચી અડદ ની દાળ,
દહીંભાત બનવવા માટે રાંધેલો વધેલો ભાત પણ ચાલે. પણ જો ખાસ બનાવતા હો તો ધ્યાન રાખવું ભાત છૂટો નહીં પણ ગળેલો હોય એ ઉત્તમ છે.
ભાત એકદમ ઠરી જાય એટલે એને તપેલી માં લઇ ચમચા થી થોડું હલાવો એટલે ભાત સરસ મેશ થઈ જશે. હવે આ ભાત માં દૂધ ઉમેરી હલાવો.
ઘણા ને મનમાં સવાલ થશે કે અરે ! દૂધ અને દહીં જોડે ના ખવાય પણ મિત્રો, આ ભાત માં દૂધ અને દહીં મિક્સ કરી 2 થી 3 કલાક પછી પીરસવાનું છે .
ત્યારબાદ , હવે ભાત માં ખમણેલું ગાજર , સમારેલી કોથમીર અને ખમણેલું આદુ ઉમેરો. સાથે મોળું દહીં પણ ઉમેરો. દહીં એકદમ મોળું જ ઉમેરવું.
સરસ મિક્સ કરો. નાની કડાય માં તેલ ગરમ કરો. ગરમ તેલ માં રાઈ , જીરું , અડદ ની દાળ ઉમેરો. બધું બરાબર શેકાય જાય એટલે લીમડો , મરચા અને હિંગ ઉમેરો. આ વઘાર દહીં ભાત માં ઉમેરો.
પીરસવા સુધી ફ્રીઝ માં મૂકી રાખો. પીરસતી વખતે જ મીઠું ઉમેરવું જેથી ખાટું નહીં થાય. તૈયાર છે આપણા સ્વાદિષ્ટ , પૌષ્ટિક દહીં ભાત. આપ ચાહો તો દાડમ ના દાણા પણ ઉમેરી શકાય.
• દહીં ભાત માટે નો ભાત ગળેલો હોય એ ઉત્તમ છે. ગળેલો ના હોય તો પણ છૂટો તો ના જ હોવો જોઈએ. મજા નહીં આવે.